**Útmutató**

**az Egyetemi Gyógyszertár Gyógyszerügyi Szervezési Intézetben készített, a szakgyógyszerész-képzés teljesítéséhez szükséges, projektmunkán alapuló szakdolgozatok megírásához**

(Gyógyszertár üzemeltetés, vezetés; Kórházi-klinikai szakgyógyszerészet; Gyógyszerészi gondozás; Minőségbiztosítás szakképesítések)

**Tartalmi követelmények**

* **A szakdolgozat témája a második vagy a harmadik évben elvégzett, egy kiválasztott projektmunkához illeszkedik, viszont kérjük, szíveskedjen a címet újragondolni és átfogalmazni.**
* **A szakdolgozatban szerepeltetni kell a projekt során elért eredmények követését, annak hatékonyságát, eredményességét.**
* **Amennyiben a beszámoló leadását követően folytatódott a munka, a projekt utóéletét is ismertetni kell. Ha a munkahelyén a projekttel véghezvitt kultúra-változtatást más munkahelyek is átvették vagy követték, akkor kérjük, ezt is mutassa be.**
* **Különös tekintettel térjen ki:**

**a) kórházi-klinikai szakgyógyszerészet szakirány esetén a gyógyszerterápiás bizottságok és a kórházi-klinikai gyógyszerészek szakmai elismertségének, valamint a gyógyszerellátás biztonságának növelésében elért;**

**b) gyógyszertár üzemeltetés, vezetés és gyógyszerészi gondozás szakképesítések esetén pedig az egészségnevelés, a tudatos gyógyszerhasználat és a gyógyszerbiztonsági ellenőrzés területeken elért eredményekre.**

* **Mik voltak a projekt során felvetődő problémák, akadályok? Mi állt ezek hátterében?**
* **Mik a lehetséges továbblépési irányok?**
* **A szakdolgozat írásánál használható a korábbi projektbeszámoló, de annak változtatás nélküli dolgozatba történő beemelése tilos! A projektmunkát a szakdolgozat felépítéséhez illeszkedően át kell dolgozni, annak stílusát és szövegezését kell követni!**
* **Az egyes, elkülönített és sorszámozott fejezetek logikai sorrendje megegyezik a projekttervezési adatlapban megadottakkal. *(Mellékelve a 2. és 3. oldalon.)***
* **A dolgozat megírásához javasoljuk az ide kapcsolódó tematikus előadásnapok anyagának ismételt áttanulmányozását.**

**Projekttervezési adatlap implementációja a szakdolgozathoz**

**A projekt címe:**

* Rövid, pontos, a témát kijelölő, érdeklődést felkeltő cím (újra gondolva).

1. **A projekt háttere, helyszíne**

* Milyen gyógyszertárban (főbb jellemzők, elhelyezkedés, projekt szempontjából releváns szempontok) történt a projekt megvalósítása?
* Egyéb résztvevő szolgáltatók, személyek, kapcsolódási pontok bemutatása.

1. **Problémafelvetés**

* A választott téma kijelölése, ennek jelentősége mind az ország, az egészségügyi rendszer, mind az adott gyógyszertárat látogató lakosság, vagy az adott gyógyszertár által nyújtott szolgáltatások szempontjából; illetve releváns esetben az adott intézmény (kórház) feladatai alapján.

1. **Hazai és nemzetközi kitekintés, irodalmi bevezetés**

* Lehetőség szerint használjon nemzetközi és hazai irodalmi adatokat, jó és rossz gyakorlatok bemutatását egyaránt!
* Amennyiben van erre lehetősége, mutasson be már működő hazai és nemzetközi projekteket, példákat, illetve saját tapasztalatokat!

1. **Célkitűzés**

* **Milyen változást kívánt elérni a projekttel, illetve a szakdolgozat elkészítésével?**
* Melyek voltak a változás elérésének az indikátorai?
* Hogyan tervezte meg az adott ellátási, szakmai folyamat változásait?
* Hogyan illeszkedik ez az egészségügyi rendszerünkhöz, gyógyszerészi feladatokhoz, kompetenciákhoz?

1. **Feladatok**

* A projekt megvalósítása során milyen feladatai voltak?
* Hogyan voltak szakaszolhatók ezek a feladatok? Adja meg, és nevezze meg a főbb lépéseket! Adja meg az egyes lépések időbeli egymásra épülését!

1. **Értékelés, javaslatok a továbblépésre**

* Értékelje a projektjét, mennyire sikerült elérni a kitűzött eredményeket!
* Milyen visszajelzés volt a kollégái, a projektben résztvevők, a betegek, a lakosság, az együttműködő intézmények vagy az orvosok részéről?
* Amennyiben az egyes projektcélok elérése nem sikerült, azonosítsa a problémákat, és adjon javaslatot ennek megoldására!
* Mutassa be, hogy hogyan látja az elindított projekt hosszú távú fenntarthatóságát, milyen feltételek teljesülése szükséges ehhez!

**Irodalomjegyzék**

**Ennek a típusú szakdolgozatnak - főként az irodalmi bevezetést tekintve -minimum 10 darab irodalmi hivatkozást kell tartalmaznia!**

**Formai követelmények**

* Tartalomjegyzék a dolgozat elején.
* A dolgozat teljes terjedelme 25-30 számozott oldal.
* A dolgozat belső tagolása: az egyes fejezetek elkülönítése külön oldalon kezdve, számozással *(lásd projekttervezési adatlap, 2. és 3. oldal),* illetve az alfejezetek értelemszerű, megfelelő szintű tagolása.
* A táblázatok és ábrák a szövegben, a vonatkozó szövegrészhez kapcsolódóan kerülnek elhelyezésre, folyamatos számozással, címekkel ellátva (a sorszám és a cím a táblázatok felett, ábrák esetén az adott ábra alatt helyezendő el).
* A témával kapcsolatos hivatkozás a tartalmi részben való említés szerint sorrendben és számozva jelölendő a szövegben szögletes zárójelben, majd számozva kerül az irodalomjegyzékbe a hivatkozás kifejtése (itt feltüntetendő a könyveknél a szerző, a cím, a kiadó, a megjelenés helye, a megjelenés éve; folyóiratoknál a folyóirat kötetszáma, a cikk oldalszáma, kezdő és záró oldal). A szövegben elhelyezett szögletes zárójeles, számozott hivatkozás a mondat részét képezi, így a mondat végén a pont előtt kell megjeleníteni! Pl. „Az egyes tapasztalatokat szakirodalmi adatok is alátámasztják [1].”
* Az ábrák és táblázatok jegyzéke külön egységek, a tartalmi részben való említés szerinti sorrendben, számozva épülnek fel (ezek a jegyzékek követik az irodalomjegyzéket).
* A dolgozat befejezése után (a legvégén) következnek a mellékletek, függelékek és az egyéb dokumentumok. (A projektmunkák során kitöltött kérdőíveket nem szükséges mellékletként a dolgozatba illeszteni, esetleg az egyértelmű értelmezés érdekében az üres kérdőívet érdemes mellékelni, míg a kitöltött kérdőívek eredményeit külön, pl. táblázatos formában célszerű feldolgozni a dolgozatban.)
* Margók: 2,5 centiméteresek, a kötésnél 3,5 centiméter.
* 1,5-es sortávolság.
* 12-es betűméret, Times New Roman betűtípus.
* A kész munkát könyvszerűen nem szükséges beköttetni, **a végleges szakdolgozatot pdf formátumban a Semmelweis Egyetem E-learning rendszerének erre kijelölt feladatán keresztül kell feltölteni!**
* **Feltöltési határidő: 2023. szeptember 1.**
* Konzulenst **nem** kell választani!
* **Az alább olvasható nyilatkozatot *(mellékelve a 6. oldalon),* kérjük a szakdolgozat utolsó oldalaként elhelyezni kitöltve és aláírva (a pdf dokumentum részeként)!**

**Példák az irodalomjegyzékben feltüntetendő hivatkozásokra**

Felsorolandó: szerző(k), fejezet/könyv/cikk címe, kiadó/folyóirat neve, év/évfolyam, oldalszám. Internetes hivatkozásnál a teljes URL cím a keresőablakból kimásolva és az elérés dátuma feltüntetendő (valamint további szöveges magyarázat is feltüntethető).

Példák a különböző típusú hivatkozások (könyv, folyóirat, internet) megjelenítésére:

[1] Bidló, J.: Költségkontroll-technikák az egészségügyben és a gyógyszer-finanszírozás. Gulácsi, L. (Szerk.): Egészség-gazdaságtan. Medicina, Budapest, 2005, 382-386. old.

[2] Mészáros Ágnes, Vincze Zoltán: Életminőség vizsgálata asthma bronchialés és rheumatoid arthritises betegek körében. Orvosi hetilap, 2003;9:423-427.

[3] <http://www.eum.hu/main.php?folderID=3746&objectID=6000268> [2008. 08. 05.]

Az Egészségügyi Minisztérium szakmai protokollja - Gyógyszeres fájdalomcsillapítás és gyulladásgátlás a reumatológiai betegségekben

Címoldal megjelenítése és tartalma, példa:

**A GYÓGYSZERÉSZI KOMMUNIKÁCIÓ FEJLESZTÉSÉNEK LEHETŐSÉGEI**

Szakdolgozat

Készítette:

**Dr. Minta Szakgyógyszerész-jelölt**

Gyógyszertár üzemeltetés, vezetés

Semmelweis Egyetem

Egyetemi Gyógyszertár

Gyógyszerügyi Szervezési Intézet

Igazgató: Dr. Zelkó Romána egyetemi tanár

Budapest

2023.

**NYILATKOZAT**

Alulírott, …………………………............................................... (születési dátum: ……………….) jelen nyilatkozat aláírásával kijelentem, hogy a ……………………………………………………….….................................................. című szakdolgozat (a továbbiakban: dolgozat) az önálló munkám. A dolgozat készítése során betartottam a szerzői jogról szóló 1999. évi LXXVI. tv. rendelkezéseit, valamint az egyetem által előírt, a dolgozat készítésére vonatkozó szabályokat, különösen a hivatkozások és idézések módja és formája tekintetében.

Jelen nyilatkozat aláírásával tudomásul veszem, hogy amennyiben bizonyítást nyerne, hogy a dolgozatot nem magam készítettem, vagy a dolgozattal kapcsolatban a szerzői jogot megsértettem, a Semmelweis Egyetem Gyógyszerésztudományi Kara megtagadja a dolgozat befogadását és ellenem fegyelmi eljárást indíthat. A dolgozat befogadásának megtagadása és a fegyelmi eljárás indítása nem érinti a szerzői jogsértés miatti egyéb (polgári jogi, szabálysértési jogi, büntetőjogi) jogkövetkezményeket.

Budapest, 20………. …………………….

……………………………..

hallgató

1999. évi LXXVI. tv.

34. § (1): A mű részletét – az átvevő mű jellege és célja által indokolt terjedelemben és az eredetihez híven – a forrás, valamint az ott megjelölt szerző megnevezésével bárki idézheti.

36. § (1) Nyilvánosan tartott előadások és más hasonló művek részletei, valamint politikai beszédek tájékoztatás céljára – a cél által

indokolt terjedelemben – szabadon felhasználhatók. Ilyen felhasználás esetén a forrást – a szerző nevével együtt – fel kell tüntetni, hacsak ez lehetetlennek nem bizonyul.